N á v r h     

UZNESENIE   vlády   Slovenskej   republiky

číslo  ...........
zo dňa   ...............................

k Správe z 10. zasadnutia   Medzivládnej komisie pre obchodno-hospodársku, vedecko-technickú  a kultúrnu   spolupráce   medzi  Slovenskou republikou  a Ruskou  federáciou

Číslo materiálu :		
Predkladateľ :	minister hospodárstva Slovenskej republiky	

Vláda   Slovenskej   republiky

A.   berie  na   vedomie

A.1. Správu z 10.  zasadnutia Medzivládnej komisie pre obchodno-hospodársku, vedecko-technickú a kultúrnu spoluprácu medzi Slovenskou republikou a Ruskou  federáciou

B.  u k l a d á

ministrovi   financií
B.1.   v spolupráci s ruskou stranou pripraviť návrh zmluvného dokumentu, ktorým sa určí objem vysporiadania zadlženosti Ruskej federácie voči Slovenskej republike v roku 2003 
	do 30. novembra  2002 

ministrovi   hospodárstva
B.2.   v spolupráci s ruskou stranou pripraviť na podpísanie Dohodu medzi vládou Slovenskej republiky a vládou Ruskej federácie o zabezpečení obojstranných záujmov pri využívaní a rozdelení práv na výsledky duševnej činnosti vrátane práva na produkciu dvojitého určenia
do 31. marca 2003
B.3.   v spolupráci s ruskou stranou pripraviť na podpísanie Dohodu medzi vládou Slovenskej republiky a vládou Ruskej federácie o ukončení výroby zbraní, vojenskej techniky a náhradných dielov v Slovenskej republike, podľa licencií bývalého ZSSR 
do 30. novembra 2002 

B.4.   pokračovať v príprave návrhu multilaterálnej medzivládnej dohody (Ruská federácia, Bielorusko, Maďarsko, Slovenská republika, Ukrajina a Chorvátsko ) o integrácii ropovodov Družba a Adria 
           trvale s polročným hodnotením

B.5.   poskytovať všestrannú podporu pri realizácii projektu prepojenia plynovodu Kobryn– Veľké Kapušany s existujúcim tranzitným plynovodom cez územie Slovenskej republiky a pri rozpracovaní právnych, technických, komerčných a finančných podmienok
            trvale s polročným hodnotením 
B.6.    poskytovať všestrannú pomoc pri vypracovaní návrhu Dohody o zabezpečení jadrového, palivového cyklu ako protiúčet za dodávky tovarov do 30 % zo Slovenskej republiky do Ruskej federácie na dlhodobú perspektívu (do roku 2012 )
            trvale s polročným hodnotením 

B.7.   pokračovať   v  podpore  spoločných  projektov   spolupráce v  oblasti priemyslu s prihliadnutím na finančné možnosti strán a posúdiť ich na zasadnutí Pracovnej skupiny pre spoluprácu v oblasti priemyslu 
 
            do 30. novembra 2002 

B.8.    predložiť  na rokovanie vlády  materiál o príprave  11. zasadnutia  MVK,  ktoré  sa uskutoční v Bratislave v druhom štvrťroku 2003  a do mesiaca po jeho uskutočnení správu  o výsledkoch  rokovania 
         
           mesiac pred začatím MVK  a v texte

ministrovi   obrany

B.9.    nariadiť Úradu pre investície a akvizície MO SR, aby uskutočnil rokovania a  podpísal nevyhnutné zmluvné dokumenty na dodávku špeciálnej techniky v roku 2002

	do 30. septembra 2002

B.10. vypracovať a zaslať Výboru vojensko-technickej spolupráce Ruskej federácie objednávku na dodávku špeciálnej techniky pre  rok 2003 v súlade s Protokolom medzi vládou SR a vládou RF o dodávkach produkcie vojenského určenia z prostriedkov zadlženosti Ruskej federácie voči Slovenskej republike v rokoch 2003 -2006

	do 30. septembra 2002 

ministrovi   vnútra

B.11.  v spolupráci s  ruskou stranou pripraviť na  podpísanie návrh Dohody medzi vládou Slovenskej republiky a vládou Ruskej federácie o spolupráci a vzájomnej pomoci v oblasti boja proti nezákonným finančným operáciám a finančným operáciám, ktoré sú spájané s legalizáciou príjmov získaných nezákonným spôsobom (pranie špinavých peňazí)
	
           po ukončení expertných rokovaní s kontrolným  termínom  31. decembra 2002  

B.12.  v spolupráci s ruskou stranou  pripraviť na podpísanie návrh Dohody medzi vládou Slovenskej republiky a vládou Ruskej federácie o readmisii

	po ukončení expertných rokovaní s kontrolným  termínom  31. decembra 2002		

ministrovi   dopravy,   pôšt a telekomunikácií

B.13.  v spolupráci s ruskou stranou  pripraviť na  podpísanie návrh Dohody o medzinárodnej automobilovej doprave
	
            po ukončení expertných rokovaní s kontrolným  termínom 31. decembra 2002   

B.14. preskúmať možnosť spoločného využívania s ruskou stranou prekladacej kapacity v slovenských prístavoch Komárno a Bratislava na prepravu nákladov z rieky Don na Dunaj s poskytnutím režimu najvyšších výhod na obojstrannom princípe a výsledok oznámiť ruskej strane

           do 30. novembra 2002 

ministrovi  školstva

B.15. vypracovať, odsúhlasiť s ruskou stranou a pripraviť na podpísanie návrh Programu vedecko-technickej spolupráce na roky 2002 – 2004 
	
            do 31. decembra 2002

B.16. pokračovať  v  spolupráci  pri  budovaní  Medzinárodného  laserového centra v Bratislave, rozvíjať spoluprácu v rámci organizovania vedeckých výskumov a prípravy vysokokvalifikovaných špecialistov v oblasti laserovej fyziky, kvantovej elektroniky a laserových technológií v súlade s doteraz schválenými uzneseniami vlády Slovenskej republiky
	
           trvale s polročným hodnotením

B.17.  v rámci projektu „Trvale udržateľný rozvoj“, prerokovanému Pracovnou skupinou pre vedecko-technickú spoluprácu, v súčinnosti s ÚNMS a ďalšími zainteresovanými ústrednými orgánmi štátnej správy, uložiť príslušným organizáciám  rozpracovanie návrhov na jeho realizáciu 
	
            do 30. septembra  2002
 
B.18.   pripraviť podklady na dodanie vedecko-technickej literatúry z prostriedkov zadlženosti Ruskej federácie voči Slovenskej republike v prospech rozpočtovej kapitoly Ministerstva školstva SR, v súlade s Článkom 4 Zásad vlády, schválených uznesením vlády SR číslo 519  zo 6. júla 2000

	do 30. septembra 2002

ministrovi kultúry

B.19. poskytovať pomoc organizáciám, ktoré uskutočňujú kultúrne styky, pri rozširovaní kultúrnych aktivít a spolupráce s ruskou stranou, za koordinácie a finančnej podpory ministerstva 
	
           trvale s polročným hodnotením 

B.20. v spolupráci s ruskou stranou preskúmať a navrhnúť projekty z oblasti kultúry 

	do 30. septembra 2002

ministrovi pôdohospodárstva

B.21. pripraviť návrh  Pracovného programu vedecko-technickej spolupráce v  oblasti agropriemyselného komplexu na roky 2003 – 2005

           do 31. decembra 2002  

ministrovi výstavby a regionálneho rozvoja

B.22.  dopracovať   projekty  na  výstavbu   závodov  na výrobu minerálnej vaty a  tehelní a predložiť  kompletnú projekčnú dokumentáciu ruskej strane 
	
           do 30. novembra 2002 

predsedovi  Úradu pre normalizáciu, metrológiu  a skúšobníctvo

B.23.  vypracovať a podpísať príslušný doplnok ku kontraktu č.85-015/70500  z  11. mája 1999   s cieľom upresnenia textu kontraktu, ako aj  harmonogramu plnenia a financovania prác výstavby Cyklotrónového centra SR v súlade s doteraz schválenými uzneseniami vlády Slovenskej republiky
	
           do 30. septembra 2002

B.24. uskutočniť výber štyroch slovenských špecialistov z akreditovaných slovenských skúšobní s cieľom ich prípravy na funkciu „Expert v systéme GOST R“  v Gosstandarte Ruskej federácie

           do 30. septembra 2002 

C.	odporúča

guvernérovi Národnej banky Slovenska

C.1. urýchliť proces podpísania príslušných zmluvných  dokumentov medzi Vnešekonombankou Moskva, Československou obchodnou bankou, a. s. Praha a Národnou bankou Slovenska o prevode účtov zadlženosti Ruskej federácie voči Slovenskej republike z Československej obchodnej banky, a. s. Praha do Národnej banky Slovenska
		
		do 31. decembra  2002 	
D.	zrušuje

D.1. uznesenie vlády  SR  č. 735 z 15. augusta 2001  k  Správe z  deviateho zasadnutia Medzivládnej komisie pre obchodno-hospodársku, vedecko-technickú a  kultúrnu spoluprácu medzi Slovenskou republikou a Ruskou  federáciou

Vykonajú :

minister  financií 
minister hospodárstva
minister obrany
minister  vnútra
minister  dopravy,  pôšt a telekomunikácií
minister  školstva
minister kultúry
minister pôdohospodárstva
minister výstavby a regionálneho rozvoja
predseda  Úradu pre normalizáciu, metrológiu  a skúšobníctvo SR

Na vedomie:

guvernérovi Národnej banky Slovenska
predsedovi Slovenskej akadémie vied